Lankgraaf

Lankgraaf (Nederlands: Landgraaf) is 'n gemeinte en 'n kern in Zuudoas-Limburg en lik tösje Heële en Kirchroa in. Op 1 januari 2004 houw ze 39.778 inwonersj. 't Oppervlak bedreug 24,68 km². Lankgraaf is óntsjange oet de volgende gemeintes/dörper: Nuienhage (Nieuwenhagen); D'r Sjeet of Sjaasberg (Schaesberg) en Ubach uever Worms. Binne de gemeinte Lankgraaf zint alle veurmalige gehuchskes aaneingegreujd, behalve Rimburg. 
Lankgraaf is ouch 'n buurtsjap in Gelaen.

Dialekte
In de gemeinte  kalle ze Waobigs, Grunsjtraots-Bargoens, Sjeter, Brókkelzer (Rimburg) en Nuienages plat.

Door die dialekte löp 'ne isoglos: de Benrather linie, o.a. g weurt (sóms) j.
veurbeelde: 
 Waobigs-Nuiehages-Brókkelzer (Rimburgs)
 gelache-gelache-jelache 
 god-good-jod
 goa-goa-joa
 geëve-geëve-geëve
 veddig-veëdig-veëdig (r-sjoew)
 pötje-pöätje-pöätske (r-sjoew)
 görrig, ermzillig-ermzieëlig-jörrig 
 wit-wit-wies
 vieftig-fieftig, fieftig-voftsig

 Dörper (veurmalige gemeintes) 
De plaatse en kerne höbbe ouch 'n Limburgs plaatsnaambord. 
Dörper:
 Nuienage (Nieuwenhagen)
 D'r Sjeet of Sjaasberg, (Schaesberg)
 Waobig (Waubach, hoofplaats van veurmalige gemeinte Ubach over Worms)
 Rimburg

 Gehuchte en buurtsjappe 

Gehuchte, buurtsjappe en wieke:
 D'r Busj (Abdissenbosch)
 G'n Hei (Nieuwenhagerheide)
 't Lauradörp (Lauradorp)
 Lieënhof (Leenhof)
 Bösjhei (Bosheide)
 Ouw Hei (Oude heide)
 Heiveld
 Grunsjtroat (Groenstraat)
 Voort
 Hoofvelde (Hoefveld)
 Ravetsmaar
 d'r Kakert
 d'r Lichtemig (Lichtenberg)
 Boesberg Dormigveld
 Klinkerkwarteer
 Hoëpel
 Sjtriethage
 Lieënhof
 Achter Haesen
 An d'r Sjlaagboom
 Aan d'r Baan
 Mienbuurt
 't Eikske
 In 't Veld
 Aan de Baan
 Parkhei

 Historie 
Lankgraaf is in 1982 es fusiegemeinte ontsjtange oet de vreugere gemeintes Nuienhage (Nieuwenhagen}, D'r Sjeet (Schaesberg} en Ubach over Worms. 
Vanaaf 1986 ies besjlote um Lankgraaf ouch es plaatsnaam te gebruke en de veurmalige dörper neet miè es plaats te besjouwe. De dörper zint in de aafgeloupe jaore zoa aaneingegreujd, dat zie es kern neet miè herkènbaar zin. Waal nao Rimburg weurt nog es apaart dörp verweze. In 1984 ies 'n aantal sjtraotname in de gemeinte Lankgraaf veranderd. Dao bleke namelik 53 sjtraote twiè, sóms driè kièr te besjoon.

De gemeinte Lankgraaf haet häöre naam te danke aan 'ne pre-historische landgraaf, 'ne oetgegrave graaf es 'n soort rinkvörmige wal, dae ónder miè de plaatse van Lankgraaf verbingk en umzuimp. Op sómmige plekke is deze graaf waal 20 maeter breid. De aan ein zie opgehuègde grónd waor begreujd en de tek van de sjtruuk sóms tot hègke-n ineingevlochte. Deze landgraaf is 'n historisch monument.
 Eveneminte 
 Pinkpop, e groat opgezat en inmiddels internationaal bekind popfestival.

 Dörpsvereiniginge 
 Koninklijke Fanfare Eendracht oet 1883 (Waobich) van aaf 1955 Koninklijk
 Harmonie St.Caecilia Niewenhagen
 Fanfare St. Barbara Glück Auf oet 1950 (d'r Sjeet)
 Koninklijke Fanfare Aloysiana oet 1862 (d'r Sjeet)
 Fluit- en Tambourcorps (Fleutekloep) St. Paulus oet 1934 (d'r Sjeet)
 Fanfare St.Rochus (Greunsjtraot)
 Landgraver mannekoar St. Joep oet 1924
 landgraafs symfonie-orkes oet 1982
 d'r Sjaasberger carnavalsverein
 Dames- Carnavalsvereiniging de Unskes (1988)
 Toneelvereniging Ambras
 Uhhh... dinges (Sjpasskapel)

 Externe link 
 Website vaan de gemeinte Landgraaf

Categorie:Gemeintes in Nederlands Limburg
*